Марко Ганчев
При камилата на Златните пясъци

chitanka.info

Таз фотокамила,

дето е на плажа,

се показва мила,

трябва да ти кажа.

По цял ден търпи ни

да си правим снимки

като бедуини,

като бедуинки.

Къщичка фалшива,

палма от пластмаса —

работи такива

как ли ги понася?

Мигат апарати,

но и тя намига,

вместо да ни прати

по дявола: „Стига!“.

Търпи това нещо

камилата стара.

Сигурно по-тежко

е да си в Сахара…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.